es gl gl gl fr en hu en gl ca gl gl gl gl gl gl de en gl gl gl gl gl en gl gl gl gl gl gl ast gl gl gl en gl gl lv en
ALALÁ COUTURE é a primeira firma galega especializada no deseño e confección de vestidos xoia de alta costura, no prêt-à-porter de luxo e na reprodución do traxe patrimonial de Galicia.
Constituída formalmente en 2011, ALALÁ COUTURE é excelencia en costura e independencia en deseño e creatividade.
ALALÁ COUTURE, a liña de moda de MIRANDA PRIESTLY S.L., é unha iniciativa dos deseñadores Álex Regueiro e Fred Iglesias, que conxugan nela a súa formación en deseño, patronaxe e confección coa costura aprendida das súas nais e avoas.
Do boceto ao molde, e do molde ao modelo final, cada proceso é produto dunha proposta de deseño consensuada e da elección da liña máis axeitada a ese caso concreto.
Cativados pola idea dun auténtico luxo artesanal, Iglesias e Regueiro poñen toda a súa técnica e o seu savoir-faire ao servizo dun deseño rico en detalles e atemporal nas formas.
Desde a súa presentación en sociedade no verán de 2011 da man da princesa de Panagiuristhe, Carla Royo-Villanova, ALALÁ COUTURE soubo gañarse un lugar destacado dentro do mundo da moda, converténdose en modelo e referencia dentro do seu sector.
Comprometidos coa idea da excelencia no deseño e na execución de todas e cada unha das súas pezas, as creacións de ALALÁ COUTURE atópanse a medio camiño da slow fashion e da ecocouture, nun terreo singular e verdadeiramente alleo ás présas. Un ALALÁ soborda joie de vivre e é amor pola moda, o estilo e a beleza.
Paixón pola nosa historia
O compromiso de Miranda Priestly coa sustentabilidade e coa contorna leva á firma para elaborar todas as súas pezas de maneira artesanal no seu atelier de Santo Domingo (Teo), podendo así poñer en valor a cualificadísima man de obra e excelente materia prima local.
Alalá, as xoias da costura
O luxo na costura
© 2020 MIRANDA PRIESTLY, S.L.